|  |
| --- |
| Mal for innhold i prosjektbeskrivelseIndustri 2050 |

# Sammendrag

Gi et kortfattet sammendrag av prosjektet (ca. ½ side). Beskrivelsen skal skrives på et populærvitenskapelig format, det vil si at det skal være enkelt for en utenforstående å forstå bakgrunnen for prosjektet, hva det handler om og hva det skal oppnå.

# Informasjon om søker og partnere/teknologileverandører

Gi en kort beskrivelse av søkerbedriften og eventuelle partnere (konsortiedeltakere, skal motta støtte) i prosjektet basert på følgende:

* Beskrivelse av virksomheten
* Selskapsstruktur/eierskap
* Finansiell situasjon/nøkkeltall (legg gjerne ved (en lenke til) siste årsrapport)
* Antall ansatte
* Lokalisering
* Årlige klimagassutslipp på den relevante lokasjonen og (evt) totalt
* Årlig energibruk på den relevante lokasjonen og (evt) totalt

For sentrale teknologileverandører (det vil si leverandører som leverer teknologien som inngår i innovasjonen) skal det oppgis følgende:

* Beskrivelse av virksomheten
* Selskapsstruktur/eierskap
* Finansiell situasjon/nøkkeltall (legg gjerne ved (en lenke til) siste årsrapport)
* Antall ansatte
* Lokalisering

# Prosjektets innhold

## Motivasjonen for å gjennomføre prosjektet

Beskriv hvorfor dere ønsker å gjennomføre prosjektet. Ta utgangspunkt i punktene under:

* *Nytteverdi*: Hva er fortrinnene med denne teknologien eller løsningen, miljømessig og kommersielt for dere?
* *Utfordring/barriere*: Hvorfor er ikke denne løsningen i bruk hos dere i dag? Hva er utfordringene dere skal forsøke å løse gjennom prosjektet?
* *Forankring*: hvordan er prosjektet forankret hos søker og eventuelle konsortiedeltakere?
	+ Inngår prosjektet i en klimastrategi for foretaket, og i så fall hvordan?
	+ Inngår prosjektet i kommersielle strategier for foretaket, og i så fall hvordan?
* Foreligger en videre plan for oppskalering av teknologien etter avsluttet prosjekt for noen av prosjektdeltakerne?

## Prosjektlokalisering

Beskriv hvor prosjektet skal gjennomføres.

## Prosjektinnhold

Beskriv hva som inngår i prosjektet det søkes støtte til.

## Prosjektets modenhet

Beskriv kort hvor langt dere har kommet i planlegging og modning av prosjektet. Beskriv modenheten av prosjektet opp mot deres interne prosjektstyringsmodell, og referer til hvilke beslutningspunkter som er passert og hva disse innebærer.

## Prosjektplan og fremdrift

Beskriv hvordan prosjektet skal gjennomføres. Del aktivitetene i prosjektet inn i hensiktsmessige arbeidspakker. Vær så konkret som mulig på leveransene fra hver arbeidspakke, inkludert når de skal leveres.

Vis overordnet prosjektplan med planlagte prosjektfaser, milepæler og beslutningspunkter, gjerne i form av et Gantt-diagram. Dette kan være vedlegg til den elektroniske søknaden.

Legg særlig vekt på milepæler som er beslutningspunkter eller som har konsekvenser for prosjektets gjennomføring eller framdrift. Dette kan f.eks. være

* prosjektforankring hos beslutningstaker/ledelse
* forventet tidspunkt for endelig investeringsbeslutning
* avtaler/kontrakter, offentlige tillatelser som skal på plass
* mulige stopp-punkter i prosjektet knyttet til utfall av prosjektets aktiviteter

## Prosjektorganisering

Beskriv hvordan prosjektet er organisert, herunder rollene til eventuelle partnere og teknologileverandører.

Beskriv tydelig hvilken kompetanse som er nødvendig for å gjennomføre prosjektet og hvordan kompetansebehovet er ivaretatt. Beskriv prosjektdeltakernes erfaring fra gjennomføring av liknende prosjekter. Husk å legge ved mini-CV (kortfattet CV tilpasset det omsøkte prosjektet, maks 1 side per CV) for de mest sentrale prosjektressursene.

## Risiko og risikodempende tiltak

Beskriv de sentrale risikofaktorene som har betydning for å kunne gjennomføre prosjektet, inkludert hvilke risikodempende tiltak som skal gjennomføres.

Risiko kan f.eks. være knyttet til:

* Teknologisk ytelse
* Marked for produktet/løsningen
* Drift
* Oppnåelse av miljøkrav
* Regulatorisk risiko
* Kompetanse/organisatoriske forhold
* Andre forhold som er spesifikke for prosjektet

## Alternativ til gjennomføring av prosjektet

Beskriv så konkret som mulig hva som er alternativet til å gjennomføre prosjektet, det vil si det som virksomheten vil gjøre uten finansiering fra Enova.

Dette kan for eksempel være

* en investering i en konvensjonell, mindre miljøvennlig løsning som kan utføre samme formål
* foreta en investering/gjennomføre et prosjekt som er redusert i omfang
* foreta investeringen/gjennomføre prosjektet på et vesentlig senere tidspunkt
* ikke å foreta en investering/gjennomføre prosjektet («business as usual»)

Hva skjer med prosjektet hvis søknaden får avslag fra Enova?

# Teknologi- og markedsstatus (maks. 2 sider)

## Teknologistatus i søkerens virksomhet

Beskriv status *i søkerens/konsortiets virksomhet(er)* for de teknologiene, systemene og/eller løsningene som er omfattet av prosjektet. Legg særlig vekt på teknologi- eller systemmodenhet (TRL[[1]](#footnote-2))

Beskriv eventuelle nylige foranliggende forsknings-, test- eller demonstrasjonsaktiviteter som prosjektet bygger på. Hvis prosjektet bygger på tidligere prosjekter – hvilke resultater har tidligere prosjekter gitt?

## Teknologistatus i markedet

### Konkurrerende løsninger (andre måter å løse samme problem på)

Beskriv viktige konkurrerende teknologier eller løsninger (beste tilgjengelige teknologi). Henvis gjerne til relevante bransjestandarder.

### Teknologien som skal benyttes i prosjektet

Beskriv kort dagens status *i markedet* for de teknologiene, systemene og/eller løsningene som er omfattet av prosjektet. Legg særlig vekt på teknologi- eller systemmodenhet (TRL) (dersom dette skiller seg fra status for teknologien i egen virksomhet) og om/i hvilket omfang teknologien finnes på markedet i dag (kommersiell modenhet, CRI[[2]](#footnote-3)).

Få tydelig fram hvordan løsningen som inngår i dette prosjektet skiller seg fra beste tilgjengelige teknologi som finnes på markedet.

# Direkte klima-, energi- og effektresultater fra prosjektet

Dette er effekter som kan kvantifiseres, kontraktsfestes med Enova og som er direkte under søkerens kontroll.

## Klimaresultat fra prosjektet

Dersom prosjektet innebærer investering i en løsning som kutter utslipp i scope 1 (bedriftens direkte utslipp) skal denne utslippsreduksjonen forklares og kvantifiseres.[[3]](#footnote-4)

Angi utslippsresultatet i tonn CO2-ekvivalenter per år, samt fra hvilket år utslippsreduksjonen planlegges realisert,

## Energiresultat fra prosjektet

Dersom prosjektet innebærer investering i en løsning som reduserer eller øker energibruken skal dette forklares og kvantifiseres.

Beskriv også eventuelle økninger i elektrisitetsforbruk, f.eks. som resultat av konvertering fra fossile energibærere. Dette teller ikke inn i det kontraktsfestede energiresultatet.

Angi energiresultatet i kWh per år, samt fra hvilket år energiresultatet planlegges realisert,

## Påvirkning på strømnettet (effektresultat)

Hvordan vil prosjektet påvirke det lokale strømnettet, eksempelvis gjennom økt uttak av effekt, kraft, eller gjennom påvirkning av spenningskvaliteten? Hvilke tiltak gjennomføres for å redusere belastningen på strømnettet?

Dersom prosjektet innebærer investering i en løsning som påvirker effektbehovet skal dette forklares og kvantifiseres.

Kan/vil det gjøres tiltak for å muliggjøre å frigjøre effekt (fleksibilitet) i perioder? Om prosjektet tilgjengeliggjør fleksibilitet skal effekt og prosjektert varlighet (ms, s, m, time, sesong) oppgis.

For permanente innvirkninger på effektbruk: Angi effektresultatet i kW per år, samt fra hvilket år effektresultatet planlegges realisert.

# Kvalifikasjonskriterier

## Søkeren

### Finansiell gjennomføringsevne

Beskriv kort hvordan dere oppfyller kravene til finansiell gjenomføringsevne, som beskrevet i «vilkår for støtte, kapittel 6.1).

### Teknisk gjennomføringsevne

Beskriv kort hvordan dere oppfyller kravene til teknisk gjenomføringsevne, som beskrevet i «vilkår for støtte, kapittel 6.1).

### Organisatorisk gjennomføringsevne

Beskriv kort hvordan dere oppfyller kravene til organisatorisk gjenomføringsevne, som beskrevet i «vilkår for støtte, kapittel 6.1).

## Prosjektet

### Formål

Beskriv kort hvordan prosjektet bidrar til programmets formål.

### Tematisk avgrensning

Beskriv kort hvordan prosjektet er innenfor programmets tematiske avgrensning.

### Prosjekttype

Beskriv kort hvordan prosjektet fyller kravene under den valgte prosjekttypen (se «Vilkår for støtte», kapittel 4.4).

# Rangeringskriterier

## Innovasjonen i prosjektet

Beskriv de sentrale innovative elementene i prosjektet. Fokusér på det som skiller løsningen fra standardprodukter, prosesser og/eller tjenester som tilbys eller brukes i markedet i dag, og hvordan endringen ikke bare innebærer en marginal forbedring av eksisterende teknologi (inkrementell innovasjon).

Innovasjonen kan f.eks. gjelde vesentlig forbedring innen karbonfotavtrykk, ressursbruk, fleksibilitet i energisystemet, men kan også omfatte reduserte kostnader, økte inntekter eller muliggjøring av enklere og rimeligere installasjon (etc.).

## Spredningspotensial

### Fremtidig konkurransekraft

Beskriv hvilke barrierer som hindrer teknologien fra å tas i bruk i markedet på kommersielle vilkår i dag. Dette kan for eksempel være:

* Kostnadsreduksjoner
* Regulatoriske endringer
* Priser på utslipp
* Andre politisk satte rammebetingelser

For de prosjekter der det finnes en etablert løsning/teknologi, skal det redegjøres for kostnadene med denne løsningen og sammenlignes med prosjektets løsning.

Hvilke deler av løsningen har potensiale for videre kostnadsreduksjoner, og hvor stor andel av den totale kostnaden vil det påvirke?

Estimér også forventet kostnadsutvikling over tid – når vil man kunne forvente at den nye (grønne) løsningen kan være konkurransedyktig sammenliknet med tilgjengelige («brune») løsninger, og under hvilke forutsetninger. Dette er sentralt når Enova vurderer hvilke teknologiutviklingsløp man skal prioritere.

Hva er nødvendig utvikling og endring for teknologien (teknologisk eller kostnadsmessig), CO2-priser, regulatoriske endringer, andre politisk satte rammebetingelser og/eller i markedet for å oppnå lønnsomhet og for å kunne realisere markedspotensialet? Oppgi konkrete tall og fakta.

Underbygg med kvantitativ dokumentasjon så langt det er mulig. Henvis tydelig til hvor opplysningene er hentet fra. Dette gjelder også den forventede kostnadsutviklingen for teknologien videre.

### Forventet effekt av dette prosjektet

Hvordan vil *dette prosjektet* bidra til at spredning av denne teknologien eller løsningen vil skje?

Hvilke av barrierene i avsnittet over vil dette prosjektet bidra til å påvirke, og hvilken grad?

Kan prosjektet ta ned risikoen eller kostnaden for andre aktører som kan bruke samme løsning?

Potensialet for effekt av prosjektet vil vurderes i lys av det antatte tekniske potensialet for bruk av løsningen utenfor det omsøkte prosjektet, i Norge eller internasjonalt (neste avsnitt).

I beskrivelsen skal det forutsettes at prosjektet blir vellykket og at forventete resultater realiseres.

### Teknisk potensial i Norge eller internasjonalt

Beskriv kort det antatte tekniske potensialet for å ta i bruk denne teknologien/løsningen i Norge og/eller internasjonalt, f.eks:

* Hvilke bransjer/segmenter denne teknologien/løsningen vil være relevant for, og hvordan?
* Hvor mange enheter estimeres å kunne installeres i Norge innenfor en horisont på ti år?
* Hvordan skal dette markedet nås?
	+ Hvis spredningen primært skal skje i søkerbedriften eller konsortiet, beskriv hvordan videre spredning kan skje
	+ Hvis det er teknologileverandøren som skal sørge for spredning i markedet, beskriv kort teknologileverandørens markedsplan for teknologien (kan legges ved som vedlegg til den elektroniske søknaden)
* Hvilke eksisterende/nye konkurrenter adresserer det samme markedet?
* Evt. planer om å patentere teknologien, i så fall hvor og i hvilket omfang
* Ved evt. patentbeskyttelse: vil lisensiering av teknologien til andre være relevant for søker eller teknologileverandør

Estimér også hvor store utslippsreduksjoner teknologien har mulighet for å kunne bidra til ut over prosjektet, typisk:

* Hvor store er utslippene fra sammenliknbar aktivitet i Norge (og gjerne også Europa/globalt) i dag? (ta for eksempel utgangspunkt i SSB-statistikken)
* Hvor stor andel av disse utslippene er denne teknologien relevant for?

## Prosjektets bidrag til utslippskutt og omstillingen til lavutslippssamfunnet

Formålet med Enovas teknologiprogrammer er å fremskynde teknologiutvikling og innovasjon som kan bidra til utslippsreduksjoner frem mot lavutslippssamfunnet i 2050. Dette kan innebære både teknologier som direkte reduserer utslipp, teknologi som muliggjør utslippsreduksjoner, samt teknologier som bidrar til et mer fornybart, fleksibelt og effektivt energisystem. Det må tydelig fremkomme av søknaden hvordan teknologien/løsningen kan bidra til omstillingen til lavutslippssamfunnet.

### **Unngåtte klimagassutslipp**

Primært skal dette synliggjøres gjennom hvilke unngåtte klimagassutslipp prosjektet kan bidra til.

I prioriteringen av prosjekter vektlegges de samlede (direkte og indirekte, positive og evt. negative) klimaeffekter teknologien/løsningen kan gi når man sammenligner med beste tilgjengelige teknologi i den aktuelle bransjen. Dette skal forklares i tekst her, og også redegjøres for i Excel-malen for unngåtte klimagassutslipp (scope 1-3). For pilotprosjekter skal det redegjøres for hva besparelsen typisk vil være når teknologien tas i bruk i full skala.

Merk at dette klimaresultatet ikke nødvendigvis vil være det samme som det kontraktsfestede klimaresultatet fra prosjektet som oppgis i Kapittel 7.1. Dette er på grunn av at prosjekter kan ha ringvirkninger som ikke Enova kan kontraktsfeste med søker, men som allikevel kan ha betydning for vurderingen av prosjektet.

Med den løsningen som foreslås i prosjektet vil vi altså vite:

* Hvor stor er den *absolutte* forbedringen sammenlignet med beste tilgjengelige teknologi? (tonn CO2 for et anlegg/fartøy/installasjon i en typisk skala for bruk)
* Hvor stor er den *relative* forbedringen (i prosent) sammenlignet med beste tilgjengelige teknologi?

Hvor store klimagassreduksjoner forventes dette prosjektet og evt. påfølgende investeringer i teknologien redusere klimagassutslippene i søkerens virksomhet?

### Evt. andre bidrag til omstillingen til lavutslippssamfunnet

Dersom prosjektet vil bidra til andre, kvantitative eller kvalitative, endringer som kan ha betydning for en raskere omstilling til lavutslippssamfunnet kan dette beskrives her. Kvantifisér så langt det er mulig.

# Økonomi og budsjett

Prosjektbeskrivelsen skal inneholde en oversikt over prosjektets totale kostnader og hvordan de godkjente kostnadene er beregnet i henhold til beskrivelsen i «Vilkår for støtte».

Bruk også Enovas Excel-mal for prosjektbudsjett og nettonåverdi-beregning.

Prosjektets økonomi beskrives ut fra hvilken prosjekttype søknaden omhandler:

## Pilotprosjekter (FoU-støtte)

Prosjektets kostnader og eventuelle inntekter skal redegjøres for i Excel-malen for prosjektbudsjett, og oversendes som et Excel-dokument Det detaljerte budsjettet skal inneholde:

* Egne timekostnader, inkludert timepriser og hvordan timepris er beregnet (Personal og indirekte kostnader)
* Innkjøpte FoU-tjenester
* Materialer og direkte kostnader til produksjon av prototype/pilot som kostnadsføres (inkludert nødvendig instrumentering for å dokumentere måloppnåelse)
	+ Dette er materialer og utstyr som forbrukes fullt i prosjektets levetid (kostnadsføres som FoU)
* Materialer og direkte kostnader til produksjon av prototype/pilot som avskrives
	+ Dette er materialer og utstyr som har levetid ut over prosjektperioden. Disse kostnadene regnskapsføres som investeringer, og kun avskrivinger i prosjektperioden kan tas med
	+ Redegjørelse og begrunnelse for avskrivingskostnader/restverdi på fysiske investeringer i prosjektet. For investeringer er det viktig at dere oppgir forventet økonomisk levetid, og i hvilken andel prosjektet kommer til å benytte investeringsobjektet i prosjektets levetid. Beskriv også bakgrunnen for den forventede levetiden – hvordan har dere kommet frem til denne?  Dette er viktig for å kunne identifisere hvilke kostnader som er knyttet til gjennomføringen av dette prosjektet og som danner grunnlaget for en eventuell støtteutmåling
* Redegjørelse for eventuelle inntekter i prosjektet, samt en begrunnet forventet salgspris på investeringer når prosjektet er omme, dersom dette er relevant. Om piloteringen medfører sparte kostnader i prosjektet eller hos aktøren for øvrig, skal dette også legges inn som en inntekt i prosjektet.
* Andre driftskostnader (f.eks kostnader til softwarelisenser, leie av utstyr, etc). Spesifiser i vedlegg

Benytt eventuelt et eget vedlegg til søknaden for spesifikasjon av kostnader til utstyr eller investeringer dersom budsjettmalen ikke er tilstrekkelig.

Hvis flere enn en aktør skal motta støtte (konsortier) skal det fylles ut et budsjett for prosjektet totalt sett og ett per aktør. Hvis det er transaksjoner mellom aktørene, skal det tydelig fremkomme hvordan disse er priset.

Dersom prosjektet søker om resultatsprednings- eller samarbeidsbonus, skal det oppgis eksplisitt og det skal også begrunnes. Mal for planlagte resultatspredningsaktiviteter skal fylles ut hvis det søkes om resultatspredningsbonus. Betingelser og krav for denne tilleggsstøtten vil bli tatt inn som spesielle kontraktsvilkår og er juridisk bindende. For mer informasjon om disse bonusene les *Ofte stilte spørsmål* på programmets hjemmeside.

## Investeringsstøtte

I dette avsnittet skal alle relevante faktorer for å kunne vurdere økonomien i prosjektet beskrives. Dette skal også være synliggjort i Excel-malen for prosjektbudsjett.

### Hvis prosjektet har en sammenlignbar alternativ investering

For prosjekter der det finnes en sammenliknbar alternativ investering, det vil si en konvensjonell, mindre miljøvennlig løsning som kunne utføre samme formål:

Investeringskostnader (både den ønskede investeringen og alternativinvesteringen)

* Egne personalkostnader
* Innkjøp av tjenester
* Maskiner, utstyr og materialer (fysisk utstyr inkl installasjon)

Driftskostnader og driftsinntekter for «grønn» investering sammenlignet med «brun», eksempelvis:

* Reduserte kostnader til CO2-kvoter/avgifter
* Reduserte drivstoff/brenselskostnader
* Økte inntekter fra produktsalg på grunn av «grønnere produksjon»
* Reduserte energi- og effektkostnader samt inntekter ved evt salg av fleksiblitet
* Drift og vedlikeholdskostnader: Besparelser eller ekstrakostnader påløpt som resultat av merinvesteringen.
* Andre inntekter som kan komme som følge av grønn investering (økt produksjonskapasitet, bedre kvalitet som gir bedre betalt, nye produkter etc)

Dette gjelder også hvis alternativet til å gjennomføre den miljøvennlige investeringen er å gjennomføre den samme investeringen noen år fram i tid (dvs. at Enova-støtte vil fremskynde en investering som aktøren uansett vil gjøre senere).

Energipris skal baseres på [Enovas månedlige priser](https://www.enova.no/om-enova/drift/prisforutsetninger-for-soknader/), pluss nettleie og elavgift. Bedrifter som mener å ha grunnlag for andre prisforutsetninger må dokumentere dette med skriftlige avtaler.

### Hvis investeringen er et klart identifiserbart tillegg («add-on»)

Der kostnadene forbundet med å oppnå miljøgevinsten kan identifiseres som en separat investering blant de totale investeringskostnadene, eksempelvis som et umiddelbart identifiserbart tillegg til et eksisterende anlegg, er merkostnadene lik investeringskostnaden.

Kostnader skal fylles ut som vist under 9.2.1, men den alternative investeringen trenger ikke fylles ut.

## Utredningsstøtte

Prosjektets budsjett skal redegjøres for i Excel-malen for prosjektbudsjett (i fanen Utredningsprosjekter), og skal oversendes i Excelformat.

Kostnader som skal oppgis:

* Egne personalkostnader
* Innkjøp av tjenester

# Finansiering

Enovas finansiering skal være utløsende for at prosjektet gjennomføres. Det er derfor viktig at dere beskriver hvorfor prosjektet ikke kan gjennomføres uten finansiering fra Enova, og hvilken type finansiering dere har behov for.

Beskriv hvordan prosjektet planlegges finansiert, herunder:

* + Egenfinansiering (beskriv hvordan denne skal struktureres)
	+ Tilskudd fra Enova
	+ Lån fra det kommersielle markedet eller andre ikke-offentlige aktører
	+ Offentlig støtte som for eksempel Innovasjon Norge, Norges forskningsråd, departement, fylkeskommune eller lignende i tillegg til eventuelle midler fra utenlandske eller overnasjonale støtteregimer som EUs rammeprogrammer.
	+ Lån fra det offentlige støtteapparatet (som over), der det er et statsstøtteelement i lånet
	+ Annet (beskriv)

Annen offentlig støtte vil bli sett i sammenheng med støtte fra Enova. Det er summen av offentlig støtte på det samme kostnadsgrunnlaget som ses opp mot den maksimale støtteandelen et prosjekt kan få.

# Bærekraft / grønn rapportering

Det norske virkemiddelapparatet er pålagt å rapportere informasjon om sine tildelinger inn til en felles nasjonal statistikk, kalt Statistikkbanken for næringspolitiske virkemidler. Fra og med 2024 er rapportereringsplikten utvidet til å omfatte en overordnet oversikt om bærekraft i prosjekter som får støtte. Statistikken skal inneholde informasjon om *vesentlige* positive effekter på klima og miljø fra prosjektene innen seks miljøkategorier. I tillegg skal det oppgis om prosjektet potensielt kan ha *vesentlig* negativ innvirkning på noen av de samme seks miljøkategoriene.

De seks kategoriene er basert på kategoriene i EUs taksonomi for bærekraftig økonomisk aktivitet («taksonomien»), men statistikken innebærer en vesentlig enklere og mer overordnet vurdering i forhold til taksonomiens krav. Statistikken gir derfor ingen informasjon om hvorvidt prosjektene oppfyller kravene i taksonomien.

Informasjonen benyttes kun til statistikkformål og svarene påvirker ikke utfallet av søknadsbehandlingen.

Mer informasjon om dette finner dere i «Veileder til søkere – grønn rapportering», som ligger på programmets nettside.

I det elektroniske søknadsskjemaet skal dere krysse av for om prosjektet forventes å kunne ha en vesentlig positiv effekt eller en vesentlig negativ effekt innen en eller flere av de seks miljøkategoriene,

I dette avsnittet skal dere beskrive kort hva avkryssingen i egenerklæringen er basert på. Henvis eventuelt til relevante vedlegg.

Er det ingen vesentlige effekter i positiv eller negativ retning under en miljøkategori kan du la feltet stå tomt.

***Vesentlige positive effekter***

|  |  |
| --- | --- |
| **Miljøkategori** | **Beskrivelse av *eventuelle vesentlige positive* effekter fra prosjektet** |
| Redusere og forebygge klimagassutslipp |  |
| Klimatilpasning |  |
| Bærekraftig bruk og beskyttelse av vann- og marine ressurser |  |
| Omstilling til en sirkulær økonomi, avfallsforebygging og gjenvinning |  |
| Forebygging og kontroll av forurensning |  |
| Verne om og restaurere naturmangfold og økosystemer |  |

***Vesentlige negative effekter***

|  |  |
| --- | --- |
| **Miljøkategori** | **Beskrivelse av *eventuelle vesentlige negative* effekter fra prosjektet** |
| Redusere og forebygge klimagassutslipp |  |
| Klimatilpasning |  |
| Bærekraftig bruk og beskyttelse av vann- og marine ressurser |  |
| Omstilling til en sirkulær økonomi, avfallsforebygging og gjenvinning |  |
| Forebygging og kontroll av forurensning |  |
| Verne om og restaurere naturmangfold og økosystemer |  |

1. <https://www.enova.no/bedrift/industri-og-anlegg/tema/technology-readiness-levels-trl/> [↑](#footnote-ref-2)
2. <https://www.enova.no/bedrift/industri-og-anlegg/tema/cri/> [↑](#footnote-ref-3)
3. Dette tilsvarer det resultatet som Enova kan kontraktsfeste, og som beregnes i det elektroniske søknadsskjemaet (Energi- og klimafanene). [↑](#footnote-ref-4)